
     REPUBLIKA HRVATSKA
     TRGOVAČKI SUD U OSIJEKU




U IME REPUBLIKE HRVATSKE

R J E Š E N J E


Trgovački sud u Osijeku, po stečajnoj sutkinji Nadi Roso, u stečajnom predmetu dužnika: Lovačko društvo "Jelen" Ostrovo, Nikole Demonje 0, Ostrovo, Registarski broj: 16000486, OIB: 78974686006, dana 5. lipnja 2017. g.,
	

    r i j e š i o   j e

1. OBUSTAVLJA SE skraćeni stečajni postupak nad dužnikom Lovačko društvo "Jelen" Ostrovo, Nikole Demonje 0, Ostrovo, Registarski broj: 16000486, OIB: 78974686006 a Rješenje TS Osijek St-362/17 od 18. travnja 2017. g. se stavlja izvan snage.
	

Obrazloženje


Dana 22. veljače 2017. g. zaprimljen je na ovome sudu zahtjev FINE RC Osijek Podružnica Osijek za pokretanje skraćenog stečajnog postupka nad dužnikom. 

Nakon uvida u sudski registar sud je mrežnoj stranici e-Oglasna ploča suda objavio dana 24. veljače 2017. g. oglas od 24. veljače 2017. g. sukladno čl. 430 Stečajnog zakona (NN 71/15 u daljnjem tekstu SZ).
	
Podneskom od 25. svibnja 2017. g. dužnik je izvijestio sud da će nastaviti s poslovanjem te je dostavio podnesak Croatia osiguranje d.d. od 23.5.2017. g. iz kojeg je razvidno da je vjerovnik predložio zastoj ovrhe a ujedno podneskom od 30.5.2017. g. vjerovnik Croatia osiguranje d.d. dostavila je zahtjev za povlačenjem izravne naplate na žiro računu dužnika.

	Dana 5. lipnja 2017. g. dužnik je dostavio u spis Potvrdu FINE iz koje je razvidno da na dan 5. lipanj 2017. g. dužnik više nije u blokadi odnosno da je stanje blokade računa 0,00 kn (str. 19 spisa) te je valjalo sukladno čl. 433 SZ i čl. 128 st. 9 SZ obustaviti skraćeni stečajni postupak te odlučiti kao u izreci.




                                               U Osijeku 5. lipnja 2017. g.



Zapisničar:      							STEČAJNA SUTKINJA
Danijela Sekulić							Nada Roso

                                                                                  	



POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
                                                                                                                                             
D N A :
1. FINA Osijek
1. dužnik
1. RH Ured državne uprave Vukovarsko-srijemska županija, Vukovar, Županijska 11
1. e-Ogl. pl. uz podnesak dužnika od 5.6.2017. g. s prilogom (str. 19 spisa)
1. kal. 5.7.

